Chissinga

Chissinga sive Kissinga sive Cussingum (Theodisce Bad Kissingen) est urbs et commune Bavaricum 21 102 incolarum (anno 2012). Ut Theodiscum nomen significat, ibi sunt thermae, quae totae Germaniae clarissimae sunt. Urbs est Patrimonium totius mundi de Unesco. Clarissimi visitatores urbis erant Otho de Bismarck, cancellarius Germaniae; Alexander II, imperator Russicus; Franciscus Josephus I, imperator Austriacus; Elisabetha, imperatrix Austriae; et Leo Tolstoj, scriptor Russicus. Vicus primum litteris consignatus est anno 801. Anno 1279, primum nominatum est oppidum. Bello Germanico anni 1866, milites Prussici urbem expugnaverunt. Ludovicus II, rex Bavariae, titulum Bad ad nomen urbis anno 1883 adiunxit.

 Partes urbis 
Chissinga omnis divisa est in partes novem:
 Albertshausen
 Arnshausen
 Chissinga (centrum urbis)
 Garitz
 Hausen
 Kleinbrach
 Poppenroth
 Reiterswiesen
 Winkels

 Loca et aedificia notissima 
 Aedificium procuratoris regni (Theodisce Regentenbau), fecit architectus Max Littmann anno 1913
 Castellum Botenlauben
 Hortus curationis cum porticus (Theodisce Arkadenbau), fecit architectus Friedrich von Gärtner anno 1838
 Museum cancellarii Bismarck ad salinas superiores
 Theatrum quod architectus Max Littmann anno 1905 fecit

 Clari cives
 Otho de Botenlauben (1177-1245), comes de Henneberg, eques et poeta
 Christianus Försch, scriptor et diurnarius (natus 1968 in Bad Kissingen)
 Anscharius Panizza (1853-1921), scriptor, natus Chissingae
 Iacobus Steinberger (natus die 25 Maii 1921 Chissingae; mortuus die 12 Decembris 2020 Genevae),  physicus et laureatus Praemii Nobeliani physicae anno 1988
Notae

 Index Communium Bavariae

 Nexus externi 

 Situs interretialis urbis proprius.
 UNESCO World Heritage: The Great Spa Towns of Europe

Categoria:Thermae Germaniae
Categoria:Urbes Bavariae